ПРОЕКТ

ПО БЕЛ И МАТЕМАТИКА ЗА ЧЕТВЪРТИ КЛАС

**Тема на проекта:** “Математически вестник”

**(Срок на изпълнение – една седмица)**

Ученици, днес вие ще започнете да работите по проект на тема: **"Математически вестник".**

Проектът включва математика, БЕЛ, технологии и предприемачество, изобразително изкуство.

# Целите на проекта „Математически вестник” са:

# усъвършенстване на математическите ви знания;

# изграждане на умения за решаване на математически задачи и ребуси;

# откриване на факти за математиката и представянето им по подходящ начин.

Срок за изпълнение на проекта - 30 март 2020 год.

Насоки за работа:

За целта всеки от вас ще се опита да създаде своя лична страничка, която да включва:

* любопитни факти от математиката, свързани с умножение и деление на многоцифрени числа.
* математически ребуси, верижки
* лични анекдоти, свързани с математиката, които да направят страничката ви по-забавна

Госпожа Шикова ще бъде на разположение в определеното време следобед. Тя ще ви качва материали, които ще ви помогнат да се справите по- лесно със задачата.

Във времето от 9 до 11 часа аз също съм на линия за помощ. Можем да осъществяваме връзка по телефона или видео чат.

Може да обменяте информация в групата онлайн, за да не се дублират задачите ви.

Когато сте готови ще обединим в табло вашите предложения.

Страничката ви може да съдържа и рисунки, в които да е включено математическо съдържание.

* **Разпределение на ролите:** Аз съм в помощ на учениците от 9.00 часа до 11.00 часа ежедневно, а госпожа Шикова е консултант в процеса на писане на текста от 14.00 до 16.00 часа ежедневно.
* **Източници на информация:**  видео уроци в Уча.се, други достъпни в интернет материали.
* **Начин на представяне:** след изтичане на определения за работа срок всеки от класа изпраща готовия материал в групата на класа. В конферентна връзка с учителите учениците обясняват своята роля в създаването на общия продукт и представят завършения проект.
* **Обратна връзка:** след приключване на конферентния видео чатвсеки ученик отговаря писмено на три въпроса за обратна връзка:

Какво беше моето участие в общия проект?

Какви трудности срещнах?

От какво съм най-доволен?